সাবেক মন্ত্রী খন্দকার মোশাররফ হোসেনের বিরুদ্ধে দুর্নীতি দমন কমিশন (দুদক) ২০১৪ সালের ৬ ফেব্রুয়ারি বিদেশে অর্থপাচারের অভিযোগে মামলা করে। এতে অভিযোগে আনা হয়, মোশাররফ হোসেন মন্ত্রী হয়ে ক্ষমতার অপব্যবহার করে অবৈধ সম্পদ অর্জন করেন। তিনি লন্ডনের একটি ব্যাংক হিসাবে নয় কোটি ৫৩ লাখ ৯৫ হাজার ৩৮১ টাকা জমা রাখেন। ওই মামলার বিচার শুরু হয় ২০১৫ সালের ২৮ অক্টোবর। ঢাকার ১নং বিশেষ জজ আদালতে মামলাটির বিচারকার্য চলছে। আটজনের সাক্ষ্যগ্রহণ শেষ হয়েছে। এ মামলার সর্বোচ্চ শাস্তি ১২ বছরের কারাদণ্ড।